CELEX: 52014PC0051
Language: lt
Date: 2014-02-04
Title: Pasiūlymas TARYBOS ĮGYVENDINIMO REGLAMENTAS kuriuo iš dalies keičiamas Reglamentas (ES) Nr. 461/2013, kuriuo, pagal Reglamento (EB) Nr. 597/2009 18 straipsnį atlikus priemonių galiojimo termino peržiūrą, tam tikram importuojamam Indijos kilmės polietileno tereftalatui (PET) nustatomas galutinis kompensacinis muitas

|
			
		
		
		52014PC0051
		
			Pasiūlymas TARYBOS ĮGYVENDINIMO REGLAMENTAS kuriuo iš dalies keičiamas Reglamentas (ES) Nr. 461/2013, kuriuo, pagal Reglamento (EB) Nr. 597/2009 18 straipsnį atlikus priemonių galiojimo termino peržiūrą, tam tikram importuojamam Indijos kilmės polietileno tereftalatui (PET) nustatomas galutinis kompensacinis muitas /* COM/2014/051 final - 2014/0026 (NLE) */
			
				
		
		
			
			   	AIŠKINAMASIS
MEMORANDUMAS
 1) Pasiūlymo aplinkybės 
 110 || ·           Pasiūlymo pagrindas ir tikslai Šis pasiūlymas susijęs su 2009 m. birželio 11 d. Tarybos reglamento (EB) Nr. 597/2009 dėl apsaugos nuo subsidijuoto importo iš Europos bendrijos narėmis nesančių valstybių[1] (toliau – pagrindinis reglamentas) taikymu atliekant tyrimą dėl tam tikro importuojamo, inter alia, Indijos kilmės polietileno tereftalato (PET). ·           Bendrosios aplinkybės Šis pasiūlymas teikiamas įgyvendinant pagrindinį reglamentą ir yra susijęs su trijų įsipareigojimų dėl kainos, kuriuos priėmė Komisija (Sprendimas 2000/745/EB[2], iš dalies pakeistas Sprendimu 2005/697/EB[3], ir Komisijos sprendimas 2013/223/ES[4]), panaikinimu atsižvelgiant į pirmiau minėtą antisubsidijų tyrimą. 
 139 || ·           Pasiūlymo srityje galiojančios nuostatos             Taryba Reglamentu (ES) Nr. 461/2013[5] nustatė galutinį kompensacinį muitą tam tikram importuojamam, inter alia, Indijos kilmės polietileno tereftalatui (toliau – PET). Sprendimu 2000/745/EB, iš dalies pakeistu Sprendimu 2005/697/EB, ir Komisijos sprendimu 2013/223/ES Komisija priėmė tris Indijos bendrovių įsipareigojimus dėl kainos. 
 141 || ·           Derėjimas su kitomis Sąjungos politikos sritimis ir tikslais Netaikoma. 
 2) Konsultacijos su suinteresuotosiomis šalimis ir poveikio vertinimas 
   || ·           Konsultacijos su suinteresuotosiomis šalimis 
 219 || Su tyrimu susijusios suinteresuotosios šalys turėjo galimybę ginti savo interesus pagal pagrindinio reglamento 13 straipsnio 9 dalies nuostatas. 
   || ·           Tiriamųjų duomenų rinkimas ir naudojimas 
 229 || Nepriklausomo tyrimo neprireikė. 
 230 || ·           Poveikio vertinimas Šis pasiūlymas parengtas įgyvendinant pagrindinį reglamentą. Pagrindiniame reglamente nenustatytas bendras poveikio vertinimas, tačiau jame pateiktas išsamus būtinų įvertinti sąlygų sąrašas.   
 3) Teisiniai pasiūlymo aspektai 
 305 || ·           Siūlomų veiksmų santrauka Komisija nusprendė panaikinti tris įsipareigojimus dėl kainos dėl jų įgyvendinimo metu pasikeitusių aplinkybių. Dėl pasikartojančio įsipareigojimu nustatytos prievolės teikti ataskaitas pažeidimo turi būti panaikintas vieno eksportuotojo įsipareigojimas. Taigi pagrindinis Tarybos reglamentas, kuriuo nustatytas galutinis kompensacinis muitas, turėtų būti atitinkamai iš dalies pakeistas. Todėl siūloma Tarybai priimti pridedamą reglamento, kuris turėtų būti paskelbtas Europos Sąjungos oficialiajame leidinyje, pasiūlymą. 
 310 || ·           Teisinis pagrindas 2009 m. birželio 11 d. Tarybos reglamentas (EB) Nr. 597/2009 dėl apsaugos nuo subsidijuoto importo iš Europos bendrijos narėmis nesančių valstybių. 
 329 || ·           Subsidiarumo principas Šis pasiūlymas priklauso išimtinei Sąjungos kompetencijai. Todėl subsidiarumo principas netaikomas. 
   || ·           Proporcingumo principas Pasiūlymas atitinka proporcingumo principą dėl toliau nurodytų priežasčių. 
 331 || Veiksmų pobūdis aprašytas minėtame pagrindiniame reglamente, nesuteikiant galimybės taikyti nacionalinį sprendimą. 
 332 || Nuoroda apie Sąjungai, šalių vyriausybėms, regionų ir vietos valdžios institucijoms, ekonominės veiklos vykdytojams ir piliečiams tenkančios finansinės bei administracinės naštos mažinimą ir jos proporcingumą pasiūlymo tikslui netaikoma. 
   || ·           Pasirinkta priemonė 
 341 || Siūloma priemonė – reglamentas. 
 342 || Kitos priemonės būtų netinkamos dėl toliau nurodytos priežasties. Minėtame pagrindiniame reglamente kitos galimybės nenumatytos. 
 4) Poveikis biudžetui 
 409 || Pasiūlymas neturi poveikio Sąjungos biudžetui. 
2014/0026 (NLE)
Pasiūlymas
TARYBOS ĮGYVENDINIMO REGLAMENTAS
kuriuo iš dalies keičiamas Reglamentas
(ES) Nr. 461/2013, kuriuo, pagal Reglamento (EB) Nr. 597/2009 18 straipsnį
atlikus priemonių galiojimo termino peržiūrą, tam tikram
importuojamam Indijos kilmės polietileno tereftalatui (PET) nustatomas
galutinis kompensacinis muitas 
EUROPOS
SĄJUNGOS TARYBA,
atsižvelgdama į
Sutartį dėl Europos Sąjungos veikimo, 
atsižvelgdama į 2009 m.
birželio 11 d. Tarybos reglamentą (EB) Nr. 597/2009 dėl
apsaugos nuo subsidijuoto importo iš Europos bendrijos narėmis
nesančių valstybių [6](toliau
– pagrindinis reglamentas), ypač į jo 13 straipsnį,
atsižvelgdama
į Europos Komisijos pasiūlymą, pateiktą pasikonsultavus su
Patariamuoju komitetu,
kadangi:
A.        ANKSTESNĖ PROCEDŪRA
(1)       Kompensacinės priemonės, taikomos importuojamam
Indijos kilmės polietileno tereftalatui (toliau – PET), galioja nuo 2000
m.[7]. Šių
priemonių taikymas buvo paskutinį kartą pratęstas Tarybos
įgyvendinimo reglamentu (ES) Nr. 461/2013[8],
atlikus priemonių galiojimo termino peržiūrą.
(2)       Antidempingo priemonės,
taikomos importuojamam Indijos kilmės PET, galioja nuo 2000 m.[9]
Šių priemonių taikymas buvo paskutinį kartą
pratęstas Tarybos reglamentu (EB) Nr. 192/2007[10], atlikus
priemonių galiojimo termino peržiūrą. 2012 m. vasario 24 d.
Komisija inicijavo tolesnę priemonių galiojimo termino
peržiūrą. Įgyvendinimo sprendimu 2013/226/ES[11] Taryba atmetė
Komisijos pasiūlymą dėl Tarybos įgyvendinimo reglamento, kuriuo
numatoma toliau taikyti antidempingo muitą importuojamam, inter alia,
Indijos kilmės PET, todėl antidempingo priemonės nustojo
galioti. 
(3)       2000 m. Sprendimu 2000/745/EB[12] Komisija priėmė įsipareigojimus dėl kainos (toliau
– įsipareigojimai dėl kainos), kurie susiję su antidempingo ir
antisubsidijų tyrimais ir kuriuos pasiūlė, inter alia,
Indijos bendrovės: Pearl Engineering Polymers Limited (toliau – Pearl)
ir Reliance Industries Limited (toliau – Reliance). 2005 m.
Sprendimu 2005/697/EB[13],
kuriuo iš dalies keičiamas Sprendimas 2000/745/EB, Komisija
priėmė Indijos bendrovės South Asean Petrochem Limited ,
kuri po susijungimo pakeitė savo pavadinimą į Dhunseri
Petrochem & Tea Limited (toliau – Dhunseri)[14], įsipareigojimą.
B.         ĮSIPAREIGOJIMŲ
PANAIKINIMAS IR DALINIS REGLAMENTO (ES) NR. 461/2013 PAKEITIMAS
(4)       Sprendimu XX[15]
Komisija panaikino priimtus įsipareigojimus, kuriuos pasiūlė trys Indijos bendrovės: Dhunseri,
Reliance ir Pearl. Todėl Reglamento (ES) 461/2013 1
straipsnio 4 dalis ir 2 straipsnis kartu su reglamento priedu turėtų
būti atitinkamai panaikinti. Todėl galutiniai kompensaciniai muitai,
nustatyti Reglamento (ES) Nr. 461/2013 1 straipsnio 2 dalimi, turėtų
būti taikomi importuojamam bendrovių Dhunseri, Reliance ir Pearl
pagamintam PET (papildomas TARIC kodas A585 Dhunseri, papildomas TARIC
kodas A181 Reliance ir papildomas TARIC kodas A182 Pearl),
PRIĖMĖ ŠĮ
REGLAMENTĄ:
1 straipsnis
1. Reglamento (ES)
Nr. 461/2013 1 straipsnio 4 dalis ir 2 straipsnis bei reglamento priedas
panaikinami. 
2. Reglamento (ES)
Nr. 461/2013 1 straipsnio 5 dalis pernumeruojama į 1 straipsnio
4 dalį.
3. Reglamento (ES)
Nr. 461/2013 3 straipsnis pernumeruojamas į 2 straipsnį.
2 straipsnis
Šis reglamentas
įsigalioja kitą dieną po jo paskelbimo Europos Sąjungos
oficialiajame leidinyje.
Priimta Briuselyje
                                                                       Tarybos vardu
                                                                       Pirmininkas
[1]               OL L 188, 2009 7 18, p. 93. 
[2]               OL L 301, 2000 11 30, p. 88.
[3]               OL L 266, 2005 10 11, p. 62.
[4]               OL L 135, 2013 5 22, p. 19.
[5]               OL L 137, 2013 5 23, p. 1.
[6]               OL L 188, 2009 7 18, p. 93.
[7]               OL L 301, 2000 11 30, p. 1.
[8]               OL L 137, 2013 5 23, p. 1.
[9]               OL L 301, 2000 11 30, p. 51.
[10]             OL L 59, 2007 2 27, p. 1.
[11]             OL L 136, 2013 5 23, p. 1.
[12]             OL L 301, 2000 11 30, p. 88
[13]             OL L 266, 2005 10 11, p. 62. 
[14]             OL C 335, 2010 12 11, p. 7.
[15]             Žr. Oficialiojo leidinio p. XX.